ལོ་འདི་དག་གི་རིང་།ཀན་ལྷོ་ཁུལ་གྱི་གཙོས་གྲོང་ཁྱེར་གྱིས་ཐོན་ལས་དང་པོ་ལེགས་པོར་བསྒྲུབ་པ་དང་།ཐོན་ལས་གཉིས་པར་ཤུགས་བསྣོན་པ།ཐོན་ལས་གསུམ་པ་ཞིབ་མོར་བསྒྲུབ་པ་བཅས་ཀྱི་ཐོན་ལས་གོང་སྤེལ་རིག་ལམ་ལྟར།དགེ་མཚན་དང་ཁྱད་ཆོས་ལྡན་པའི་ཐོན་ལས་གསོ་སྐྱོང་བྱེད་པ་དེ་སྒྲིག་གཞི་ལེགས་སྒྲིག་དང་རྣམ་པ་གསར་བསྒྱུར།སྤུས་ཚད་ཇེ་མཐོར་གཏོང་བའི་བྱེད་ཐབས་གལ་ཆེན་དུ་འཛིན་པ་རྒྱུན་འཁྱོངས་བྱས་ཤིང་།ཤུགས་ཆེན་པོས་རིག་གནས་ཡུལ་སྐོར་ལས་རིགས་དང་དེང་རབས་ཞིང་ཕྱུགས་ལས་རིགས་གོང་དུ་སྤེལ་བ་དང་།ཐོན་ལས་སྒྲིག་གཞི་ལེགས་སྒྲིག་དང་རིམ་པ་སྤར་བར་སྐུལ་འདེད་བྱས།